Harald Lorentzen (friidrett)

Harald Ludvig Lorentzen (født 1944) er en norsk friidrettsutøver som gjorde seg bemerket som en meget allsidig kaster, med norske mestertitler både i kule, diskos og spyd. Han har i alt 24 medaljer fra NM i perioden 1963–1983. Han har tatt fem NM-gull, to i kule (1967 og 1969), ett i diskos (1967) og to i spyd (1974 og 1975). Han har satt tre norske rekorder, en i kule (18,68 i 1967) og to i diskos (56,66 i 1967 og 56,78 i 1970). Dette er også hans personlige rekorder. I spyd har han kastet 81,76 i 1973 med den gamle spydtypen. Det kan også nevnes at han i 1969  kastet 53,20 i slegge.

Harald Lorentzen representerte IL Stein, Hammerfest  fram til 1968, IK Tjalve, Oslo i årene 1969–1972 og siden 1972 Sportsklubben Freidig, Trondheim. Han er utdannet filolog fra Universitetet i Oslo og har arbeidet som høyskolelektor i Trondheim, hvor han er bosatt. Lorentzen er sønn av tidligere stortingsrepresentant, statsråd og ambassadør Annemarie Lorentzen. Hans 12 år yngre bror Reidar Lorentzen har vært norsk mester både i svømming og spydkast, og var OL-deltaker i 1984. Hans datter Ingrid Lorentzen er en kjent ballettdanserinne.

 Biografi: To kulestøtere fra Finnmark 
I 2019 skrev forfatter Thor Gotaas den doble biografien om Harald Lorentzen og Bjørn Bang Andersen, To kulestøtere fra Finnmark. 

 Medaljer i norske mesterskap 
Plassering Øvelse ÅrGull  Kule  1967, 1969Gull  Diskos  1967Gull  Spyd  1974, 1975Sølv  Kule  1963, 1964, 1965, 1966, 1968, 1970, 1972Sølv  Diskos  1969, 1970, 1971Sølv  Spyd  1965, 1973, 1976Bronse  Kule  1971, 1973Bronse  Diskos  1968, 1972Bronse  Spyd  1972, 1983

 Referanser 
friidrett.no: NM Kule menn. 
friidrett.no: NM Diskos menn. 
friidrett.no: NM Spyd menn. 

Kategori:Norske diskoskastere
Kategori:Norske kulestøtere
Kategori:Norske spydkastere
Kategori:Friidrettsutøvere for IK Tjalve
Kategori:Personer fra Hammerfest kommune
Kategori:Norgesmestere i friidrett
Kategori:Friidrettsutøvere for SK Freidig